Johann Mühlegg

Johann Mühlegg (født 1970) er en tysk tidligere langrennsløper. I 1999 byttet han statsborgerskap og begynte å konkurrere for Spania. Han ble felt i en dopingkontroll i løpet av Vinter-OL 2002 i Salt Lake City.

Mühlegg konkurrerte for Tyskland i OL 1992, 1994 og 1998, selv om han begynte å få et anstrengt forhold til sitt eget skiforbund i 1993, noe som førte til at han brøt med dem i 1998. Mühleggs gode forhold til det spanske landslaget fikk Mühlegg til å søke om spansk statsborgerskap.

Sent i 1999, da han gikk for Spania, vant han sitt første verdenscupløp, og vant verdenscupen sammenlagt i 1999/00-sesongen. Under Ski-VM 2001 vant han sølv på 20 km jaktstart (han fikk opprinnelig bronsemedalje, men ble endret til sølv etter at Jari Isometsä ble diskvalifisert pga. doping), og ble i tillegg verdensmester på 50 km.

Under Vinter-OL 2002 vant Mühlegg gull på 30 km og 10 km jaktstart. Han fikk best tid på femmila, som ble arrangert på lekenes siste dag, 23. februar, men ble diskvalifisert fra dette løpet etter at han testet positivt på darbepoetin (et legemiddel som øker antallet røde blodlegemer; stoffet stod ikke på forbudslisten den gang fordi det nylig var blitt utviklet).

Etter dopingskandalen besluttet først IOC at Mühlegg skulle få beholde gullmedaljene fra de to første løpene, men i desember 2003 bestemte den internasjonale voldgiftsretten for sport at også disse medaljene skulle inndras.

 Referanser 
Det ble funnet spor av darbepoetin i en urinprøve 21. februar. Før femmilsløpet 23. februar viste en blodprøve at Mühlegg hadde for høye blodverdier, men en ny test fem minutter senere lå under grensen, og han fikk lov til å starte. Han avsluttet svært sterkt (unaturlig sterkt, som det senere viste seg å være), og slo Mikhail Ivanov med 14,9 sekunder.

 Eksterne lenker 


Kategori:Deltakere for Spania under Vinter-OL 2002
Kategori:Deltakere for Tyskland under Vinter-OL 1992
Kategori:Deltakere for Tyskland under Vinter-OL 1994
Kategori:Deltakere for Tyskland under Vinter-OL 1998
Kategori:Dopingsaker i langrenn
Kategori:Langrennsløpere under Vinter-OL 1992
Kategori:Langrennsløpere under Vinter-OL 1994
Kategori:Langrennsløpere under Vinter-OL 1998
Kategori:Langrennsløpere under Vinter-OL 2002
Kategori:Personer fra Landkreis Ostallgäu
Kategori:Spanske langrennsløpere
Kategori:Tyske langrennsløpere
Kategori:Verdensmestere i langrenn